Predkladacia správa

	V súlade so zákonom č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov (ďalej len „zákon č. 581/2004 Z. z.“) je Úrad pre dohľad nad zdravotnou starostlivosťou (ďalej len „úrad“) povinný pripraviť návrh rozpočtu a predložiť ho vláde SR a Národnej rade SR (ďalej len „NR SR“) na schválenie. Predložený návrh rozpočtu úradu je zostavený na základe platných podmienok zákona č. 581/2004 Z. z. a zohľadňuje Ministerstvom financií SR navrhované príjmy a výdavky zo septembra 2024.

Návrh rozpočtu bol v súlade so zákonom č. 581/2004 Z. z. prerokovaný Správnou radou úradu a schválený Dozornou radou úradu uznesením č. 904/2024 zo dňa 2. októbra 2024.

[bookmark: _GoBack]Vláda SR prerokovala návrh rozpočtu úradu dňa 15. októbra 2024 a prijala k nemu uznesenie č. 614/2024.

	Úrad dohliada nad mnohými kľúčovými aspektmi systému zdravotníctva s cieľom udržiavať finančnú stabilitu, výkonnosť a solidárnosť systému. V navrhovanom rozpočtovom období sa úrad bude zameriavať najmä na zabezpečenie cieľov Národnej koncepcie informatizácie verejnej správy za účelom zvýšenia kvality informácií a zlepšenia celkovej dostupnosti dát vo verejnej správe, na zabezpečenie obnovy informačných systémov úradu, v rámci ktorých sa spravujú citlivé osobné údaje, za účelom dodržiavania všeobecných bezpečnostných opatrení v zmysle zákona č. 69/2018 Z. z. o kybernetickej bezpečnosti a o zmene a doplnení niektorých zákonov v znení neskorších predpisov a podmienok zákona č. 95/2019 Z. z. o informačných technológiách vo verejnej správe a o zmene a doplnení niektorých zákonov v znení neskorších predpisov vrátane zabezpečenia podrobnej špecifikácie problematických oblastí a vykonávania pravidelného bezpečnostného auditu, na zabezpečenie hygienicky a technicky vhodných podmienok činnosti súdnolekárskych a patologicko-anatomických (ďalej len „SLaPA“) pracovísk, ako aj na zabezpečenie optimálneho riešenia realizácie výkonu prehliadok mŕtvych tiel v aj mimo zdravotníckych zariadení ústavnej zdravotnej starostlivosti za primerané výdavky.

	Realizácia uvedenej stratégie bude v nasledujúcich rokoch vyžadovať inováciu súčasného informačného systému a vybudovanie nových informačných systémov v súlade so stratégiou Národnej koncepcie informatizácie verejnej správy pri zabezpečení podmienok stanovených pre informačné technológie vo verejnej správe a všeobecných bezpečnostných opatrení, ako aj vybudovanie vlastných priestorov na zabezpečenie optimálnej činnosti SLaPA pracoviska a pobočky v Banskej Bystrici.

	Zo zdrojov úradu je popri zabezpečení štandardných činností nutné pokryť výdavky potrebné na realizáciu úloh vyplývajúcich zo stratégie na najbližšie roky, ako aj výdavky na modernizáciu a obnovu materiálno-technického zabezpečenia SLaPA pracovísk úradu.
Základné parametre návrhu rozpočtu úradu na roky 2025 až 2027:
v eurách
	Rok 
	2025
	2026
	2027

	Príjmy spolu, z toho:
	56 594 864
	59 752 835
	62 413 651

	transfer zo zdravotných poisťovní
	27 819 269
	30 637 240
	32 958 056

	Výdavky spolu
	28 234 269
	31 052 240
	33 373 056

	Prebytok (+)/schodok (-)
ESA 2010
	490 000
	490 000
	490 000



Návrh rozpočtu bol vypracovaný v súlade so štruktúrou a metodikou ESA 2010.



